Vaasan käräjäoikeus
Korsholmanpustikko 43
65100 VAASA

Oikeusministeriö
PL 25
00023 VALTIONEUVOSTO

Asia	Lausunnon antaminen  OM 8/31/2005
		                   OMO 11:00/2006

	Oikeusministeriö on pyytänyt Vaasan käräjäoikeudelta lausuntoa riidatto-
	mia saatavia koskevien velkomusasioden käsittelyn kehittämistä koskevan
	työryhmän mietinnöstä.

	Yleistä

	Käräjäoikeus lähtökohtaisesti toteaa, ettei merkittävän suuria puutteita tai epäkohtia riidattomien velkomusasioiden käsittelyssä tuomioistuimissa ole
	havaittu työryhmänkään mietinnön mukaan.
	Näyttäisikin siltä, että työryhmä on perustettu parantamaan ja kehittämään
	summaaristen asioiden käsittelyä puhtaasti taloudellisen ja tuotannollisen tavoitteen näkökulmasta. Kuten työryhmän mietinnöstä ilmenee, toimeksi-
	annon taustalla on oikeuslaitoksen vaikeutuva taloudellinen tilanne suurinehenkilövähennyksineen.

	Yksityistäminen

	Käräjäoikeuden näkemyksen mukaan yksityistämiseen liittyy huomattavia
	oikeusturvaa koskevia ongelmia - myös velallisen aktiivisuuteen perustuvassa vaihtoehdossa. Työryhmän mielipiteestä poiketen käräjäoikeuden mukaan mahdollisuus käyttää velallisen tietämättömyyttä tai ymmärtämättömyyttä väärin on ilmeinen ja monessa tapauksessa varsin todennäköinen.
	Varsin moni kansalainen uskoo, että virallisen näköinen vaatimus on myös
	“oikea” sisällöltään (kävisikö mietintöön sisältyvät Turunseudun KO:n 
	tapaukset ainakin osittain esimerkkeinä tästä ilmiöstä?). Suurella osalla kansalaisia ei ole edellytyksiä  pohdiskella tai arvioida asioiden juridista puolta.  
	Selvää kuitenkin on, että ulosottoperusteen saaminen ilman  tuomioistuinkäsittelyä tarkoittaisi käräjöoikeuksien työmäärän vähentymistä ja henkilöstövähennyksien toteuttamisen myötä sataavaa säästöä.

	Tiedoksianto

	Tiedoksiantotavassa tapahtuva mahdollinen muutos voi myös käytännössä tarkoittaa sitä, että kansalaisten oikeusturvasta ainakin tingitään (todisteellisesta tiedoksiantotavasta luopuminen). Haastemiesten työmäärä vähenisi
	arviolta aika huomattavasti ja sitä kautta tuomioistuinten työmäärää.

	Sähköinen asiointi	
		
	Sähköisen asioinnin edut ovat myös tuomioistuimen kannalta kiistattomat!
	Tästä on myös osoituksena Ruotsin vastaavien asioiden hoidon tehokkuus.
	Haastehakemuksen toimittaminen sähköisesti tarkoittaa käytännössä yhden
	työvaiheen poistumista ja käsittelyajan lyhentymistä.
	Tuomioistuimen kannalta olisi myös parempi, mikäli ykstyiset velkojat
	käyttäisivät enemmänperintätoimistojen tarjoamaa palvelua, koska se on 
	rationalisoitua toimintaa  ja yleensä hakemukset ovat vailla puutteita. Yksityisten laatimat hakemukset sisältävät usein puutteita ja niitä on täydennettävä, mikä tuo lisää työtä. 
	Työryhmän ajatus Internetin kautta tapahtuvasta asiointiliittymästä vaikuttaa kokeilemisen arvoiselta idealta, mikäli liittymän käyttö olisi velkojille tarpeeksi helppoa ja vaivatonta ja mikäli väärinkäytöksiltä pystytään välttymään. 

	Velkomusasioiden siirto

	Tähän sinänsä hyvältä kuulostavaan asiaan liittyy eräs aika suuri käytännön  ongelma eli missä käräjäoikeudessa vapaaehtoisesti myönnetään vapaa kapasiteetti, eli että henkilöstön määrä on suurempi kuin tehtävien töiden määrä?  Ehdotuksen toteuttaminen voi käytännössä johtaa sekavaan tilanteeseen velkojien, velallisten että käräjäoikeuksien suhteen. Ehdotus kaipaa tarkennusta.

	Lopuksi

	Työryhmän yhtenä tavoitteena on minimoida riidattomien velkomusasioiden käsittelyn kehittämisen kielteiset sivuvaikutukset, joita työryhmän mietinnön mukaan ovat muun muassa yleisen maksumoraalin löystyminen tai
	tuomioistuimiin kohdistuvan luottamuksen vähentyminen. Saadaanko näitä seikkoja parannettua työryhmän esittämillä ehdotuksilla? 	

	Laamanni      Johan Eklund